Mint a Cordeliers klub elszánt tagjának, tevékenysége a varenne-i események (1791 júniusa) és a Mars-mezei tűzharc (1791. július 17.) után kiszélesedett. Kétszer száműzték, újságját betiltották. Ez idő alatt Marat a Párizs alatti katakombákban húzta meg magát. Itt szerezte súlyos bőrbetegségét (dermatitis herpetiformis). 1792. augusztus 10-e után, a királyság bukásának pillanatában tért vissza és azonnal ismét kiadta "A nép barátjá"t, majd ezt szeptemberben felváltotta "A francia köztársaság újságjá"val ("Le Journal de la République française)".